EkBass/fiwiki-20250220-pages-articles huggingface dataset:
Adyar (kaupunki)

Adyar on kaupunki Karnatakan osavaltiossa Intiassa. Vuoden 2001 väestönlaskennan mukaan Adyarissa asui tuolloin 6501 asukasta, joista tasan 50 % oli miehiä ja 50 % naisia. Lukutaitoisia kaupungissa asui 73 % väestöstä, joka on varsin suuri verrattuna koko Intian keskiarvoon 59,5 %. Adyarin väestöstä 13 % on alle 6-vuotiaita. == Lähteet == Luokka:Karnatakan kaupungit
Lauri Koli

Lauri Anton Koli (14. lokakuuta 1929 Viipuri – 25. syyskuuta 2022 Helsinki) oli suomalainen biologi ja tietokirjailija. Hän toimi Helsingin yliopiston Eläinmuseon museonhoitajana ja oli myös dosenttina vuosina 1971–1993.Helsingin yliopiston opettaja- ja virkamiesmatrikkeli 1918–2000 Koli valmistui Helsingin yliopistosta maisteriksi vuonna 1954. Hän teki ja toimitti vuodesta 1961 lähtien useita kalakirjoja, joista on tullut useaan otteeseen uudemman kerran painettuja kalantunnistuksen klassikkoteoksia.Suomen Kalakirjasto: Lauri Kolin kalakirjat == Kirjat == * Retkeilijän kalaopas: kalat, sammakkoeläimet ja matelijat (1961, Otava; kuvitus: Björn Ursing) * Someron vedet (1993, Amanita) * Suomen kalaopas (1995, WSOY) * Otavan kalakirja (1997, Otava) * Suomen kalat (1998, Werner Söderström Osakeyhtiö) * Kalat (selässä Pohjolan kalat, 1998, Tammi; toimittaneet Koli, Antti Koli ja Kai Linnilä) == Lähteet == Luokka:Suomalaiset biologit Luokka:Suomalaiset tietokirjailijat Luokka:Vuonna 1929 syntyneet Luokka:Vuonna 2022 kuolleet
Afrikanleopardi

Afrikanleopardi eli pohjoisafrikanleopardi (Panthera pardus pardus) on leopardin nimialalaji. Sitä tavataan Afrikassa. Afrikanleopardi on kaikista leopardin alalajeista yleisin. == Lähteet == == Aiheesta muualla == * Luokka:Leopardi
Leptobunus borealis

Leptobunus borealis on seinälukkien (Phalangiidae) heimoon ja lukkien (Opiliones) lahkoon kuuluva hämähäkkieläin. Lajia tavataan Euroopassa, Pohjois-Amerikassa ja Pohjois-Aasiassa Kiinaa lukuun ottamatta. == Lähteet == Luokka:Lukit
Hinrich Philip Johnsen

Hinrich (Henrik) Philip Johnsen (n. 1716/7? – 12. helmikuuta 1779 Tukholma) oli saksalaissyntyinen, sittemmin ruotsalaistunut urkuri, cembalisti ja säveltäjä. Hän saapui Ruotsiin Aadolf Fredrikin hoviorkesterin jäsenenä vuonna 1743. Vuonna 1745 hänestä tuli Pyhän Klaaran kirkon urkuri ja vuonna 1763 hoviurkuri.Swedish Musical Heritage: Hinrich Philip Johnsen (1717−1779) Johnsen toimi Ranskalaisen teatterin pääkapellimestarina vuosina 1763–1771, ja hän kuului vapaamuurareihin vuodesta 1757. Hän oli Ruotsin kuninkaallisen musiikkiakatemian perustajajäsen vuonna 1771, opetti siellä musiikin teoriaa ja toimi sen arkistonhoitajana vuosina 1771–1772. Johnsenin sävellystuotantoon kuuluu muun muassa kaksi oopperaa (Die verkaufte Braut, Aeglé), kolme sinfoniaa ja neljä soolokonserttoa, joista cembalolle kaksi sekä fagotille ja käyrätorvelle yksi kummallekin. == Lähteet == == Aiheesta muualla == * IMSLP: nuotteja Luokka:Saksalaiset urkurit Luokka:Saksalaiset cembalistit Luokka:Saksalaiset säveltäjät Luokka:Ruotsalaiset urkurit Luokka:Ruotsalaiset cembalistit Luokka:Ruotsalaiset säveltäjät Luokka:Klassismin ajan säveltäjät Luokka:Oopperasäveltäjät Luokka:1710-luvulla syntyneet Luokka:Vuonna 1779 kuolleet
Delitzsch

Delitzsch on Saksassa, Saksin osavaltiossa sijaitseva kaupunki. Kaupungin väkiluku oli vuoden 2018 lopussa 24 868. Kaupungin vanhimmat osat ovat keskiajalta säilyneet linnoitusjärjestelmät, joihin sisältyy muuri sekä kaksi 1400-luvulle ajoitettua tornia. Vuoden 2019 kunnallisvaaleissa valittiin 30 edustajaa Delitzschin kaupunginvaltuustoon. Saksan kristillisdemokraattinen unioni (CDU) sai 8 paikkaa, vapaat äänestäjät (FWG) 7, Vaihtoehto Saksalle 5, Saksan sosiaalidemokraattinen puolue (SPD) 4 Vasemmisto 3 ja muut 3. ==Valokuvia== Tiedosto:Denkmal_von_Hermann_Schulze- Delitzsch_in_seinem_Geburtsort_Delitzsch2.jpg| Poliitikko Hermann Schulze- Delitzschin patsas Tiedosto:Barockpark_und_Barockschloss_Delitzsch.JPG| Delitzschin barokkilinna Tiedosto:Delitzsch_St._Peter_und_Paul-02.jpg| Pietarin ja Paavalin kirkko Tiedosto:Ehrenberg_Gymnasium_in_Delitzsch_Png3477.jpg| Christian Gottfried Ehrenbergin lukio Tiedosto:Rathaus_von_Delitzsch.JPG| Kaupungintalo Tiedosto:DelitzschStadtmauerMorgen.JPG| Vanhankaupungin muuria ==Tunnettuja delitzschiläisiä== * Christian Gottfried Ehrenberg (1795-1876), tiedemies * Hermann Schulze-Delitzsch (1808-1883), poliitikko ==Aiheesta muualla== * Kaupungin viralliset kotisivut ==Lähteet== Luokka:Saksin kunnat Luokka:Saksan kaupungit
Baghdad Bounedjah

Baghdad Bounedjah (s. 24. marraskuuta 1991 Oran) on algerialainen jalkapalloilija. Hän on pelipaikaltaan hyökkääjä. Hän on pelannut seuratasolla kotimaansa lisäksi Tunisiassa ja Qatarissa. Bounedjah on pelannut Algerian maajoukkueessa 30 ottelua ja tehnyt niissä 13 maalia marraskuusta 2014 alkaen. Hän on pelannut joukkueessa vuosien 2017 ja 2019 Afrikan- mestaruuskilpailuissa. Jälkimmäisessä turnauksessa Algeria voitti kultaa ja Bounedjah teki maalin alkulohko-ottelussa Keniaa vastaan ja loppuottelun ainoan maalin Senegalia vastaan. == Lähteet == Luokka:Algerialaiset jalkapalloilijat Luokka:Vuonna 1991 syntyneet Luokka:Elävät henkilöt
Ferdinand Zellbell nuorempi

Ferdinand Zellbell nuorempi (kastettu 3. syyskuuta 1719 Tukholma – 21. huhtikuuta 1780 Tukholma) oli ruotsalainen säveltäjä, urkuri, cembalisti, viulisti, kapellimestari ja pedagogi. Hän oli mukana perustamassa Ruotsin kuninkaallista musiikkiakatemiaa. Hän oli Ferdinand Zellbell vanhemman poika.Swedish Musical Heritage: Ferdinand Zellbell d.y. Zellbell oli yksi vapauden ajan johtavista musiikkivaikuttajista Johan Helmich Romanin, Per Brantin, Hinrich Philip Johnsenin ja Francesco Uttinin kanssa. Hän toimi Suurkirkon urkurina ja hovikappelin viulistina, sittemmin pääkapellimestarina ja konserttimestarina. Hän johti julkisia Patrick Alströmerin orkesterin konsertteja, jotka tunnettiin yhteisnimellä kavaljerskonserterna. Hän palveli kolmen eri kuninkaan vallan aikana; nämä olivat Fredrik I, Aadolf Fredrik ja Kustaa III. Zellbell johti Ruotsin kuninkaallisen musiikkiakatemian opetustoimintoja vuosina 1771–74 ja sai oppilaakseen muiden muassa Olof Åhlströmin. Zellbell sai oppinsa isältään, Johan Helmich Romanilta ja Hampurissa Georg Philipp Telemannilta. Hän lähti ulkomaille paitsi Telemannin oppiin, myös vuosina 1758–59 oopperansa Il giudizio d'Aminta Pietarin-esitystä varten. Hän järjesti hovissa työskentelyn ulkopuolella noin 60 julkista konserttia Ruotsin ritarihuoneella; yksi konserteista oli Romanin muistokonsertti (30. toukokuuta 1767). Vuonna 1778 Kustaa III siirsi Zellbellin eläkkeelle. Zellbell kuoli lapsettomana ja varattomana, mutta jätti jälkeensä viulun, kosketinsoittimia sekä nuotti- ja kirjakokoelman. Hänen teostensa joukossa oli muun muassa sinfonioita. Teoksissa ilmenee siirtymä barokkimusiikista galanttiin tyyliin. Zellbellistä tuli vapaamuurari vuonna 1758. == Lähteet == Luokka:Ruotsalaiset säveltäjät Luokka:Ruotsalaiset urkurit Luokka:Ruotsalaiset cembalistit Luokka:Ruotsalaiset viulistit Luokka:Ruotsalaiset kapellimestarit Luokka:Musiikkipedagogit Luokka:Oopperasäveltäjät Luokka:Barokkisäveltäjät Luokka:Klassismin ajan säveltäjät Luokka:Vuonna 1719 syntyneet Luokka:Vuonna 1780 kuolleet Luokka:Ruotsalaiset vapaamuurarit
Ferdinand Zellbell

Ferdinand Zellbell voi viitata kahteen säveltäjään: * Ferdinand Zellbell nuorempi (1719–1780) * Ferdinand Zellbell vanhempi (1689–1765)
Ferdinand Zellbell vanhempi

Ferdinand Zellbell vanhempi (14. tai 15. huhtikuuta 1689 Uppsala – 1765 Tukholma) oli ruotsalainen säveltäjä ja urkuri. Hän aloitti musiikin opiskelemisen Christian Zellingerin johdolla Uppsalassa ja pääsi hovikappelin jäseneksi vuonna 1715. Hän oli ainakin vuodesta 1718 kuolemaansa saakka Suurkirkon pysyvän urkurin tehtävissä.Google-kirjat: Bertil H. Van Boer: Historical Dictionary of Music of the Classical Period, s. 609 Zellbellin teoksiin kuuluvat ainakin 30 preludia uruille, kaksi koraalikirjaa (joista toinen vuodelta 1749), yksi sinfonia, kaksi viulukonserttoa ja vähintään 69 psalmi-intonaatiota uruille. Hän julkaisi myös kaksi tutkielmaa, joista yksi on Temperatura sonorum vuodelta 1740 ja toinen kadonnut työ, Institutiones bassi continui. Zellbellin urkuteokset edustavat barokkimusiikkia, mutta sinfoniassa ja konsertoissa on kuultavissa galantin tyylin vaikutus. Zellbellin vanhin poika oli Ferdinand Zellbell nuorempi, joka sai varhaisimman musiikkikasvatuksensa isältään. == Lähteet == Luokka:Ruotsalaiset säveltäjät Luokka:Ruotsalaiset urkurit Luokka:Barokkisäveltäjät Luokka:Klassismin ajan säveltäjät Luokka:Musiikkikirjailijat Luokka:Vuonna 1689 syntyneet Luokka:Vuonna 1765 kuolleet
Urho Aalto

Urho Aalto (1902 Turku – 1981) oli suomalainen kuvataiteilija. Hän opiskeli vuosina 1916–18 Turun ja vuonna 1923 Suomen Taideyhdistyksen piirustuskoulussa. Debyyttinsä taiteilijana hän teki vuonna 1926. Aallon töitä oli esillä vuonna 1928 Helsingin Taidehallin avajaisnäyttelyssä, jonka yhteydessä hänellä oli myös yksityisnäyttely. Hänen teoksiaan otettiin myös Suomen Taiteilijain näyttelyihin vuosina 1925, 1926, 1928 ja 1930.Suomen Taiteilijaseura: Kuvataiteilijamatrikkeli: Urho Aalto == Lähteet == Luokka:Suomalaiset taidemaalarit Luokka:Vuonna 1902 syntyneet Luokka:Vuonna 1981 kuolleet
Jorma Kardén

Jorma Kardén (13. marraskuuta 1925 Lahti – 13. tammikuuta 2001 Lahti) oli suomalainen taidemaalari. Hän teki debyyttinsä Lahdessa vuonna 1947 ja opiskeli Suomen Taideakatemian koulussa vuosina 1948–1951. Hänen töitään otettiin Suomen Taiteilijain näyttelyihin vuosina 1952, 1953, 1954 ja 1970. Hän oli edustettuna myös Suomen Taideakatemian kolmivuotisnäyttelyissä vuosina 1953, 1956 ja 1965.Suomen Taiteilijaseura: Kuvataiteilijamatrikkeli: Jorma Kardén Kardén osallistui 1950-luvulla moniin seinämaalauskilpailuihin. Kilpailutöinä syntyi teoksia Helsingin Lasten ja nuorten sairaalaan (1969) ja Ikast-Branden raatihuoneen ulkoseinään (Tanska, 1970). Kardénilta tilattu maalaus Hollola (1967) oli aikoinaan esillä Hollolan kunnanhallituksen istuntosalissa. Usein Kardén sai teoksiinsa innoituksen läheltään; hänen tuotantoonsa kuuluu omakuvia, omien perheenjäsenten kuvia ja kasviaiheisia töitä. Monissa kuvissa esiintyy taiteilijan puoliso, kirjailija Kerttu-Kaarina Suosalmi. Osassa teoksista näkyy kirjallisuuden vaikutus. Kardén osoitti taiteellisella urallaan muuntautumiskykyä.Lahden Taidemuseo: Jorma Kardén – Taivaanrannan maalari Kardén sai neljännen palkinnon Valtion taidekilpailussa vuonna 1955. Hänen töitään oli nähtävillä kansainvälisesti Oslossa nuorten taiteilijoiden näyttelyssä vuonna 1960. Vuorio toimi Espoon kirjailijoiden puheenjohtajana vuosina 1978–1982. Hän sai valtion ylimääräisen taiteilijaeläkkeen toukokuusta 1987 alkaen. Lahden taidemuseo kokosi lokakuusta 2009 tammikuuhun 2010 kestäneen Taivaanrannan maalari -näyttelyn, jossa oli esillä Kardénin maalauksia ja piirustuksia 50 vuoden ajalta. == Lähteet == Luokka:Suomalaiset taidemaalarit Luokka:Vuonna 1925 syntyneet Luokka:Vuonna 2001 kuolleet
Venkaiah Naidu

Muppavarapu Venkaiah Naidu (; s. 1. heinäkuuta 1949) on intialainen poliitikko, joka toimi maansa varapresidenttinä vuosina 2017–2022. Hän edustaa Intian kansanpuoluetta (BJP). Naidu liittyi 14-vuotiaana kansallismieliseen Rashtriya Swayamsevak Sangh -järjestöön, jonka lisäksi hän on opiskeluaikoinaan liittynyt hindunationalistiseen Akhil Bharatiya Vidyarthi Parishad -opiskelijajärjestöön. Hän toimi Intian kansanpuolueen nuorisojärjestön varajohtajana vuonna 1980. Naidusta tuli puolueensa pääsihteeri vuonna 1993 ja puheenjohtaja vuonna 2002. Vuosina 1998, 2004, ja 2010 hänet äänestettiin edustajaksi parlamentin ylähuoneeseen Karnatakan osavaltiosta ja vuonna 2016 Rajasthanista. Valtakunnan politiikan lisäksi Naidu on toiminut Andhra Pradeshin osavaltion lainsäätäjänä kahden kauden ajan. Naidu on ensimmäinen Intian varapresidentti, joka vieraili ensimmäisen virkavuotensa aikana 28:ssa Intian 29 osavaltioista. Viimeiseen osavaltioon, Sikkimiin, hän ei päässyt sääolosuhteiden takia. ==Yksityiselämä== Naidu menetti äitinsä ollessaan 18 kuukautta vanha, minkä jälkeen hän kasvoi sukulaistensa adoptoimana. Naidu on naimisissa ja hänellä on kaksi lasta, poika ja tytär. Naidu on vannottanut heitä pysymään poissa politiikasta niin kauan kuin hän itse toimii poliitikkona. ==Lähteet== ==Aiheesta muualla== * Intian varapresidentin verkkosivujen profiili Luokka:Intian varapresidentit Luokka:Rajya Sabhan jäsenet Luokka:Intian kansanpuolueen poliitikot Luokka:Vuonna 1949 syntyneet Luokka:Elävät henkilöt
Kanarianviherlaakeri

Kanarianviherlaakeri eli haisuviherpuu (Ocotea foetens) on viherlaakereihin (Ocotea) kuuluva laakerikasvi (Lauraceae), joka on noin 20–30 metriä korkeaksi kasvava ikivihreä puu. Kanarianviherlaakereita kasvaa Makaronesiassa laurisilvametsissä. == Kuvaus == === Runko ja oksat ja lehdet === Kanarianviherlaakeri kasvaa 20–30 metriä korkeaksi. Sen pystyn päärungon ympäriltä erkaantuu usein sivurunkoja. Sen latvus on usein muodoltaan melko pyöristynyt, joskus epätasainen. Rungon väri on harmaanruskea ja sen kuoressa on samantapaisia nystermiä kun koivun tuohessa. === Lehdet === Lehdet ovat suikean soikeita ja niiden kärki on terävä. Päältä kiiltäviä ja nahkamaisia. Niiden pituus on noin 10–12 senttimetriä ja leveys 4–5 senttimetriä. Lehdenlaita on ehyt ja joskus aaltoileva. Lehden pääruodin tyvessä on kaksi nystymäistä rauhasta. === Kukat ja hedelmät === Kanarianviherlaakerin kukat ovat vihertävät tai kellertävät ja niissä on kuusi terälehteä. Kukat muodostavat tertun kaltaisia kukintoja lehtihankoihin. Kukista lähtee miellyttävä tuoksu. Hedelmät muistuttavat tammenterhoa puussa, koska niissä on samanlainen kuppi, jossa hedelmä on kiinni. Hedelmä kuitenkin on enemmän oliivin kaltainen. Ne ovat noin 3 senttimetriä pitkiä. Raa’at hedelmät ovat vihreitä mutta muuttavat väriään kypsyessään sinipunaiseksi tai miltei mustiksi. Kypsyttyään ne putoavat maahan. == Kasvupaikat ja levinneisyys == Kanarianviherlaakeri on kasvupaikkansa kosteuden suhteen vaativa. Se vaatii myös ravinteikasta tuoretta maata. Sitä tavataan laurisilvametsissä viileimmiltä alueilta noin 800–1 000 metrin korkeudessa pilvimetsistä, joissa kosteus pysyy tasaisena. Sitä tavataan myös kosteista jokilaaksoista, joiden kosteus pysyy tasaisena. Laji on endeeminen Makaronesiassa ja sitä tavataan Madeiralta ja Kanariansaarilta. == Kuvia == Ocotea foetens 01.JPG Ocotea foetens 02.JPG Ocotea foetens 03.JPG Ocotea foetens 05.JPG Small vranch of Ocotea foetens (Tilo, Stinkwood).jpg == Lähteet == * === Viitteet === == Aiheesta muualla == * * * Luokka:Laakerikasvit Luokka:Kanariansaarien kasvit Luokka:Puut
Nuora (sukunimi)

Nuora on sukunimi, joka on muun muassa seuraavilla suomalaisilla henkilöillä: *Aapo Nuora (1864–1934), kansakoulunopettaja ja kansanedustaja (Nuorsuomalaiset, Kokoomus) *Aatto Nuora (1895–1990), pistooliampuja *Jouko Nuora (s. 1963), sarjakuvataiteilija, kuvittaja ja bluesmuusikko.
Reivinen

Reivinen on sukunimi, joka on muun muassa seuraavilla suomalaisilla henkilöillä: *Eino Reivinen (1904–1990), eversti *Sami Reivinen, valokuvaaja
Talaskivi

Talaskivi on sukunimi, joka on muun muassa seuraavilla suomalaisilla henkilöillä: *Jaakko Talaskivi (1945–1998), näyttelijä, Paula Talaskiven poika *Paula Talaskivi (1914–1990), elokuvakriitikko ja toimittaja, Jaakko Talaskiven äiti
Teräs (täsmennyssivu)

Teräs voi tarkoittaa seuraavia: * teräs, rautavaltainen metalliseos * Teräs Oy, Suomessa 1910–1982 toiminut rautakauppa-alan yritys * Teräs, John Henry Irons, DC Comicsin sarjakuvahahmo * Teräs, sukunimenä: ** Antero Teräs (oik. Eino Salmi, k. 1939), neuvostoliitonsuomalainen taidegraafikko, kirjailija ja kääntäjä ** Kari Teräs, suomalainen historiantutkija, Tampereen yliopiston Suomen historian professori ** Kyösti Teräs (1854–1925), suomalainen toimittaja ja kirjailija ** Mila Teräs (o.s. Kauppinen) (s. 1975), suomalainen kirjailija ** Urho Teräs (1915–1990), suomalainen jalkapalloilija ** Viljo Teräs (1892–1955), suomalainen taidemaalari ja lavastaja. Luokka:Luettelot henkilöistä sukunimen mukaan
Väinö Jalava

Väinö Jalava (s. 1936) toimi matematiikan apulaisprofessorina vuosina 1971–2000 Tampereen teknillisessä korkeakoulussa (TTKK). Hänen erikoisalansa oli funktionaalianalyysi. == Teokset == * (Väitöskirja) * * * * * == Lähteet == Luokka:Suomalaiset matemaatikot Luokka:Vuonna 1936 syntyneet Luokka:Elävät henkilöt
Juhani Pitkäranta

Juhani Pitkäranta on matematiikan professori Teknillisestä korkeakoulusta. Hän on professori emeritus. == Teokset == * * * * * == Lähteet == Luokka:Suomalaiset matemaatikot Luokka:Suomalaiset professorit Luokka:Teknillisen korkeakoulun professorit Luokka:Syntymävuosi puuttuu Luokka:Elävät henkilöt
Tulisuppusuu

Tulisuppusuu (Nannostomus mortenthaleri) on sukkulatetroihin kuuluva kala, jota pidetään myös akvaariokalana. == Koko ja ulkonäkö == Tulisuppusuu kasvaa vain 4 senttimetrin mittaiseksi. Kalassa on punaisia, mustia ja valkoisia raitoja. Evät ja pyrstö ovat muuten punaiset, mutta selkäevässä on myös hieman valkoista. == Alkuperä == Tulisuppusuu on kotoisin Perun pohjoisosista. == Käyttäytyminen == Tulisuppusuu on rauhallinen ja hieman arka parvikala. == Vesiolot ja ravinto == Tulisuppusuulle sopii tummapohjainen akvaario, jossa on paljon kasveja ja myös vapaata uintitilaa. Turveuutteen lisäys akvaarioon on suositeltavaa. Tulisuppusuulle sopiva veden happamuus on 5,5-7 ja veden kovuus alle 5. Sopiva lämpötila on 24-28 astetta. Ravinnoksi sille sopivat pienet ravintoeläimet, levät ja kuivaruoka. == Lähteet == * === Viitteet === == Aiheesta muualla == * Fishbase: Nannostomus mortenthaleri Luokka:Akvaariokalat Luokka:Tetrakalat Luokka:Uhanalaiset kalat
Harri Rikkonen

Harri Rikkonen (28. lokakuuta 1935 Ravansaari, Viipuri – 11. tammikuuta 1993 Helsinki) oli matematiikan apulaisprofessori Teknillisestä korkeakoulusta. Hän oli Teknillisen korkeakoulun apulaisprofessori 1967–1993 kuolemaansa saakka. == Teokset == * (Väitöskirja) * * * * * * == Lähteet == Luokka:Suomalaiset matemaatikot Luokka:Vuonna 1935 syntyneet Luokka:Vuonna 1993 kuolleet
Raimo Paavola

Raimo Paavola (20. maaliskuuta 1933 Teisko – 20. tammikuuta 2006) oli suomalainen taidemaalari ja taidegraafikko. Hän teki debyyttinsä Jyväskylässä vuonna 1959 ja sai töitään esille muun muassa Suomen Taiteilijain näyttelyihin vuosina 1963, 1967, 1968, 1978 ja 1979. Hänellä oli yksityisnäyttelyitä Keuruun museossa ja Jyväskylän taidemuseossa, ja hän edusti Suomea kansainvälisessä Pohjoismaisia piirtäjiä -näyttelyssä vuosina 1981–1982. Keuruun uimahallissa on seinämaalauksena Paavolan Veden elämää (1980).Suomen Taiteilijaseura: Kuvataiteilijamatrikkeli: Raimo Paavola Paavola sai Suomen Kuvataidejärjestöjen Liiton näyttelyn palkinnon (1962), Tampereen TKK:n seinämaalauskilpailun tunnustuspalkinnon (1983) ja Keuruun kunnan kulttuuripalkinnon (1984). == Elämä == Paavolaan vaikutti lähtemättömästi hänen sisarensa kanssa sotalapsena Ruotsissa viettämä aika. Isä Valtter Paavola kaatui jatkosodassa vuonna 1941 ja veli kuoli tapaturmaisesti vuonna 1943. Sodan jälkeen perhe muutti Keuruulle, jossa äiti Hilja meni uusiin naimisiin. Äiti suhtautui Raimo-poikansa taiteelliseen toimintaan kannustavasti.Ehtiihän sinne Pariisiin myöhemminkin – kuvataidetta Keski- Suomessa 1947–1973: Raimo Paavola (1933–2006) Kuvanveistäjä Kaarlo Immosen opetuksen ohella Paavola kävi ABC-piirustuskoulua ja pääsi ensimmäisellä yrityksellä Suomen Taideakatemian opiskelijaksi. Opintovuosinaan (1957–1961) hän asui opiskelutoverinsa, ystävänsä Bo Söderlundin kanssa yhdessä Helsingissä. Innostavimmaksi opettajakseen Paavola nimesi Sam Vannin. Opintojensa jälkeen Paavola työskenteli ensin vapaana taiteilijana, sittemmin opettajana oppikoulussa (1965–1974) ja lukiossa (1974–1990). Paavola kuoli keuhkokuumeeseen kärsittyään myös diabeteksesta. == Taide == Paavolan tuotanto on luonteeltaan kokeilevaa, eikä hänellä ollut halua pysytellä tiukasti minkään tyylisuunnan edustajaksi. Hän luonnehti itseään pelkästään modernistiksi. Keskeisessä asemassa Paavolan töissä on kontrasti. Inspiraationsa lähteinä hän käytti erityisesti luontoa ja musiikkia. Jyväskylän Taideseuran näyttelyssä vuonna 1964 oli Helmer Selinin arvion mukaan vahvimpana työnä esillä Paavolan Sankarin muotokuva. Ensimmäisen yksityisnäyttelynsä Paavola järjesti vuonna 1985 Keuruulla. Keuruun Taiteilijaseuran 40-vuotisjuhlanäyttelyssä oli vuonna 2006 esillä Paavolan töitä, mutta taiteilija kuoli ehtimättä nähdä valmista näyttelyä. == Lähteet == Luokka:Suomalaiset taidemaalarit Luokka:Suomalaiset taidegraafikot Luokka:Suomalaiset opettajat Luokka:Vuonna 1933 syntyneet Luokka:Vuonna 2006 kuolleet
Pauli Ahopelto

Pauli Ahopelto (s. 1969 Tampere) on suomalainen kuvataiteilija. Hän on toiminut monitaiteilijana vuodesta 2000 ja toteuttanut tässä ominaisuudessaan muun muassa installaatioita. Hänen materiaaleihinsa lukeutuvat metallit, purku- ja kierrätysmateriaalit, päreet ja puu. Hän yhdistelee tekniikoinaan muiden muassa kuvanveistoa, maalausta, projisointia, mosaiikkia, valokuvausta, ääntä ja digitaalisuutta. Ahopelto asuu Helsingissä, joka on myös hänen työskentelypaikkansa Valkeakosken Tarttilan ohella.Suomen Taiteilijaseura: Kuvataiteilijamatrikkeli: Pauli Ahopelto Ahopelto järjestää Tarttila Jazz - ja KinoTarttila-tapahtumia. Jälkimmäisessä hänen yhteistyökumppaninaan on FutureShortsFinland. == Lähteet == Luokka:Suomalaiset kuvanveistäjät Luokka:Vuonna 1969 syntyneet Luokka:Elävät henkilöt
Päivi Allonen

Päivi Allonen (ent. Saari; s. 1972 Helsinki) on suomalainen kuvataiteilija. Hän valmistui Imatran taideoppilaitoksesta vuonna 1998 ja täydensi opintojaan vielä vuosina 2012–2014 Lahden taideinstituutissa. Allonen on taiteellisen työnsä ohella opettanut ja kirjoittanut taiteesta. Hän on Taidemaalariliiton jäsen.Suomen Taiteilijaseura: Kuvataiteilijamatrikkeli: Päivi Allonen Allosen töihin kuuluu maalauksia ja installaatioita.Länsiväylä: Vallankäyttö saa Päivi Allosen teoksissa konkreettisen muodon == Lähteet == Luokka:Suomalaiset taidemaalarit Luokka:Vuonna 1972 syntyneet Luokka:Elävät henkilöt
Bridget Allaire-Mäki

Bridget Allaire-Mäki (o.s. Allaire; s. 1964 Dayton, Ohio) on yhdysvaltalaissyntyinen, suomalaistunut taidemaalariSuomen Taiteilijaseura: Kuvataiteilijamatrikkeli: Bridget Allaire ja fagotisti.Urjala Soikoon!: BRIDGET ALLAIRE-MÄKI Allaire-Mäki muutti Suomeen vuonna 1987 ja asettui Tuusulaan. Hän aloitti soittamisen Tapiola Sinfonietta -orkesterissa sen perustamisesta lähtien. Hän on soittanut myös muissa orkestereissa sekä esiintynyt sellaisissa tapahtumissa kuin Korsholman musiikkijuhlilla, Crusell- viikolla ja Kuhmon Kamarimusiikissa. Allaire-Mäki osallistui sekä kuvataiteilijana että muusikkona Ahvenanmaan Katrina- kamarimusiikkifestivaaliin vuonna 2009 ja tuli tällöin valituksi siellä vuoden kuvataiteilijaksi. Myös Oulunsalo Soi -festivaalillaKaleva: Oulunsalo Soi on kuin lomaa muusikolle Allaire-Mäki sai tunnustuksen vuoden taiteilijana vuonna 2002. Allaire-Mäki valmistui muodollisesti kuvataiteilijaksi vuonna 2011. Hänellä on ollut toistuvia omia näyttelyitä Keravalla, Uudessakaupungissa, Järvenpäässä, Espoossa ja Helsingissä. Allaire-Mäki on tullut edustetuksi myös ryhmänäyttelyissä Helsingissä, Hangossa, Lahdessa, Hyvinkäällä, Tukholmassa ja Tuusulassa. Allaire-Mäki omaksui soittimekseen fagotin 17-vuotiaana ja suoritti soitonopintoja Yhdysvalloissa ja Sveitsissä. Opiskeluaikanaan hän soitti Lyonin oopperaorkesterissa. Tapiola Sinfonietta: Bridget Allaire-Mäki Allaire-Mäen puoliso on klarinetisti Harri Mäki, joka on hänen työtoverinsa Tapiola Sinfoniettasta. Pariskunta on lisäksi esiintynyt kansainvälisesti kamarimuusikoina. == Lähteet == == Aiheesta muualla == * Viralliset sivut Luokka:Suomalaiset taidemaalarit Luokka:Yhdysvaltalaiset taidemaalarit Luokka:Suomalaiset fagotistit Luokka:Yhdysvaltalaiset fagotistit Luokka:Vuonna 1964 syntyneet Luokka:Elävät henkilöt
Markkola

Markkola on sukunimi, joka on muun muassa seuraavilla suomalaisilla henkilöillä: *Markus Markkola (s. 1995), salibandyn pelaaja *Paavo Markkola (1915–2003), ammattiyhdistysjohtaja ja päätoimittaja, asessorin arvonimi *Pirjo Markkola (s. 1959), historioitsija ja professori *Timi Teuho-Markkola (s. 2005), jääkiekkoilija *Tomi Markkola (s. 1976), iskelmälaulaja ja vuoden 1996 tangokuningas.
Kilkkinen

Kilkkinen on sukunimi, joka on muun muassa seuraavilla suomalaisilla henkilöillä: *Hilma Kilkkinen (1897–1975), Neuvostoliiton vankileireille joutunut kansakoulunopettaja *Mikko Kilkkinen (s. 1984), iskelmälaulaja ja vuoden 2002 tangokuningas.
Maunuksela (sukunimi)

Maunuksela on sukunimi, joka on muun muassa seuraavilla suomalaisilla henkilöillä: *Jussi-Pekka Maunuksela (s. 1988), pesäpalloilija *Marko Maunuksela (s. 1974), laulaja ja vuoden 2010 tangokuningas
Anna Alopaeus

Anna Kaisu Ilona Alopaeus-Virkkunen (28. toukokuuta 1944 Helsinki – 23. toukokuuta 2000Hietaniemen hautausmaa, kortteli H34, rivi 9, hauta 226) oli suomalainen kuvataiteilija. Hän opiskeli Suomen Taideakatemian koulussa vuosina 1965–1969 ja teki debyyttinsä Helsingissä 1969. Alopaeus oli edustettuna Suomen Taiteilijain näyttelyissä 1974 ja 1976, Suomen Kuvataidejärjestöjen Liiton näyttelyissä 1970 ja 1971, Nuorten näyttelyissä 1969 ja 1970 sekä Suomen taideakatemian "Realismi II" -kiertonäyttelyssä 1975.Suomen Taiteilijaseura: Kuvataiteilijamatrikkeli: Anna Alopaeus Alopaeus osallistui Ylen TV-opetusohjelmaan Kuvataide ja yhteiskunta vuonna 1972. == Lähteet == Luokka:Suomalaiset taidemaalarit Luokka:Vuonna 1944 syntyneet Luokka:Vuonna 2000 kuolleet
Hakonen

Hakonen voi tarkoittaa seuraavia asioita: ;Sukunimi *Aki Hakonen eli Aki Samuli (s. 1982), iskelmälaulaja ja vuoden 2015 tangokuningas *Kimmo Hakonen (s. 1961), juristi ja kansliapäällikkö *Pertti Hakonen (s. 1957), fyysikko ja professori *Petri Hakonen (s. 1990), salibandyn pelaaja. ;Paikannimi *Hakonen, järvi Keiteleen ja Viitasaaren rajalla ;Yrityksen nimi * Hakonen, suomalainen logistiikkayritys.
Koriseva

Koriseva on sukunimi, joka on muun muassa seuraavilla suomalaisilla henkilöillä: *Arja Koriseva (s. 1965), iskelmälaulaja ja vuoden 1989 tangokuningatar *Eija Koriseva (s. 1963), iskelmälaulaja ja ravintoloitsija, Arja Korisevan sisar *Piia Koriseva (s. 1972), juontaja ja sanoittaja, Arja ja Eija Korisevan sisar.
Raski (sukunimi)

Raski on sukunimi, joka on muun muassa seuraavilla suomalaisilla henkilöillä: *Herman Raski (1898–1969), kansakoulunopettaja ja näytelmäkirjailija *Jaana Raski (s. 1956), näyttelijä *Merja Raski (s. 1965), laulaja, säveltäjä, sanoittaja ja vuoden 1993 tangokuningatar
Varjus (sukunimi)

Varjus tai Warjus on sukunimi, joka on muun muassa seuraavilla suomalaisilla henkilöillä: *Ari Varjus, muusikko, sanoittaja ja säveltäjä *Saija Varjus (s. 1965), iskelmälaulaja, vuoden 1996 tangokuningatar *Wiljo Warjus (1895–1962), ylimetsänhoitaja ja metsäneuvos.
Kaarina Alsta

Kaarina Alsta (s. 6. huhtikuuta 1944 Heinola) on suomalainen taidemaalari. Hän on näyttelyissään lähes aina pyrkinyt antamaan jotain niin aikuisille kuin lapsillekin.Suomen Taiteilijaseura: Kuvataiteilijamatrikkeli: Kaarina Alsta Alsta opiskeli Taideteollisessa koulutuskeskuksessa vuosina 1972–1975, osallistui saman vuosikymmenen aikana taideleireille muun muassa Hailuodossa ja sai teoksiaan ensimmäisen kerran näytteille Helsingissä vuonna 1974. Hänellä on ollut yksityisnäyttelyitä Suomessa ja Virossa; yhteisnäyttelyissä hän on ollut edustettuna myös Puolassa ja Brasiliassa. Julkista taidetta Alstalla on esillä Lastenklinikalla, Kempeleen kirjastossa, Aalto-yliopistolla ja Cygnaeuksen koulussa. Elokuussa 1985 Alsta aloitti kymmenosaisen artikkelisarjan Helsingin Sanomissa. Hän nimeää erääksi harrastuksekseen lukemisen ohella matkailun; hän laatikin myös matkaraportteja suomalaisiin sanomalehtiin vuonna 1966 Meksikosta. == Lähteet == Luokka:Suomalaiset taidemaalarit Luokka:Vuonna 1944 syntyneet Luokka:Elävät henkilöt
Vettenranta

Vettenranta on sukunimi, joka on muun muassa seuraavilla suomalaisilla henkilöillä: *Elina Vettenranta (s. 1969), iskelmälaulaja, vuoden 2006 tangokuningatar *Esko Vettenranta (1913–1989), näyttelijä *Minttu Vettenranta (s. 1998), pesäpalloilija.
Bror Andsten

Bror Birger Andstén (16. elokuuta 1910 Helsinki – 27. toukokuuta 1953 Helsinki)Kuolinilmoitus, Taiteilija Bror Birger Andstén, Helsingin Sanomat, 1953, No 157, sivu 2, julkaistu 14.6.1953Bror Birger Andstén, Släktbok: Ny följd. 1;5 Utg. av Ingegerd Lundén Cronström, sivu 751 oli suomalainen taidemaalari.Suomen Taiteilijaseura: Bror Andsten Andstén opiskeli Vapaassa Taidekoulussa vuosina 1941–1943 ja teki debyyttinsä vuonna 1942. Hän oli edustettuna Suomen Taiteilijain näyttelyissä 1947 ja 1949–1953 sekä Nuorten näyttelyissä 1942, 1945, 1947–1949 ja 1954, viimeksi mainitulla kerralla muistoryhmässä. Vuonna 1949 Andstén sai Dukaattikilpailun toisen palkinnon. Ateneumissa on Andsténin omakuva (1945).Kansallisgalleria: Andsten, Bror: Omakuva Andsténin isä oli Georg Andstén. Andsténin puoliso oli Aina Greta (o.s. Jansson) vuodesta 1946. == Lähteet == == Aiheesta muualla == Luokka:Suomalaiset taidemaalarit Luokka:Vuonna 1910 syntyneet Luokka:Vuonna 1953 kuolleet
Lumoa ja taikaa – Usko unelmiisi

Disney Prinsessat Lumoa ja taikaa: Usko unelmiisi on vuonna 2007 suoraan DVD:lle julkaistu animoitu elokuvamusikaali, jonka tuottivat Walt Disney Pictures ja Disneytoon Studios. == Segmentit == === Hallussain on valtakunta === * Mervi Hiltunen - Prinsessa Ruusunen * Jukka Voutilainen - Kuningas Stefanus * Kristiina Halttu - Kuningatar * Jarmo Koski - Herttua * Tom Nyman - Prinssi Phillip * Markku Huhtamo - Kuningas Hubertus * Anja Pohjola - Flora * Liisa Paatso - Fauna * Ritva Oksanen - Ilomieli === En oo mikään riikinkukko === * Ulla Renko - Jasmine * Teuvo Matala - Maalari * Seppo Pääkkönen - Jago * Aarre Karén - Sulttaani * Henri Piispanen - Hakeem * Katja Aakkula - Sharma * Sebastián Llapur - Rajah * Sinikka Sokka - Anessa * Petri Hanttu / Arturo Mercado Chacón - Abu Dialogin ohjaus: Markus Bäckman Käännös: Marko Hartama / Mediaplant Muissa rooleissa: Kari Tamminen, Matti Holi, Pekka Kuorikoski, Sari Ann Moilanen, Pilvi Kekkonen, William Azerot, Sean San Miguel & Ella Jaakkola === Laulunumerot === * Hallusssain on valtakunta - Esittäjä: Päivi Ristimäki * En oo mikään riikinkukko - Esittäjät: Ulla Renko & Seppo Pääkkönen * Mä ystäväs oon - Esittäjä: Ulla Renko Laulujen ohjaus: Markus Bäckman Laulujen käännös: Marko Hartama / Mediaplant === Suomenkielinen versio === Studio: SC Suomi Sun Studio A/S Äänitys ja editointi: Tero Pennanen Luova johto: Kirsten Saabye Suomenkielisen version tuottaja: Disney Character Voices International, Inc. Luokka:Suoraan videolle julkaistut elokuvat Luokka:Disneyn animaatioelokuvat Luokka:Vuoden 2007 yhdysvaltalaiset elokuvat
Sassali

Sassali on sukunimi, joka on muun muassa seuraavilla suomalaisilla henkilöillä: *Matias Sassali, Tenavatähti-ohjelmassa esiintynyt laulaja, Saana Sassalin veli *Risto Sassali (1928–1985), runoilija *Saana Sassali (s. 1988), laulaja, vuoden 2018 tangokuningatar, Matias Sassalin sisar
Kutaisin lentoasema

Kutaisin lentoasema on Georgian Kutaisissa sijaitseva lentoasema. Kutaisin lentoasema on Georgian toiseksi vilkkain. Lentoasema sijaitsee 14 kilometriä Kutaisin kaupungista lounaaseen. Vuoden 2019 kesäkuussa Wizz Air ilmoitti aloittavansa suorat lennot Kutaisista Turkuun vuoden 2020 kesällä. == Historia == Lentoasema suljettiin vuonna 2011 uudistustöitä varten. Lentoasema avattiin uudelleen syyskuussa 2012. Kutaisista lentävät pääasiassa halpalentoyhtiöt kuten Wizz Air. Lentokentällä tehdään isoja laajennustöitä ja lentoasema odottaa, että vuonna 2020 Kutaisiin lentäisi miljoona matkustajaa. == Lentoyhtiöt ja kohteet == Lentoyhtiö Kohteet flyDubai Kausittainen: Dubai Red Wings Airlines Kausittainen: Moskova-Domodedovo SkyUp Kausittainen: Harkova, Odessa S7 Airlines Moskova-Domodedovo UIA Kiova, Harkova Ural Airlines Moskova-Domodedovo Vanilla Sky Airlines Mestia, Natakhtari Wizz Air Ateena, Barcelona, Bari (alkaa 12 syyskuuta 2019), Basel/Mulhouse (alkaa 13 syyskuuta 2019), Beauvais, Berliini-Schönefeld, Budapest, Charleroi (alkaa 11 syyskuuta 2019), Kööpenhamina (alkaa 13 syyskuuta 2019), Dortmund, Eindhoven (alkaa 10 syyskuuta 2019), Gdansk, Hahn (alkaa 19 joulukuuta 2019), Hampuri (alkaa 20 joulukuuta 2019), Iraklion (alkaa 3 heinäkuuta 2020), Karlsruhe/Baden-Baden (alkaa 18 joulukuuta 2019), Katowice, Krakova (alkaa 18 syyskuuta 2019), Larnaka, Lontoo-Luton, Memmingen, Milan-Malpensa, Napoli (alkaa 20 joulukuuta 2019), Nizza (alkaa 20 maaliskuuta 2020), Nurnberg (alkaa 3 heinäkuuta 2020), Pisa (alkaa 18 joulukuuta 2019), Poznan (alkaa 18 syyskuuta 2019), Praha, Riika, Rooma-Fiumicino, Tukholma-Skavsta (alkaa 1 heinäkuuta 2020), Tallinna (alkaa 11 syyskuuta 2019), Thessaloniki, Treviso (alkaa 21 joulukuuta 2019), Turku (alkaa 3 heinäkuuta 2020), Vilna, Varsova, Wien, Wrocław == Lähteet == Luokka:Georgian lentoasemat Luokka:Imereti
Guebwiller

Guebwiller on kunta Koillis-Ranskassa Haut-Rhinin departementissa Grand Estin alueella. Se sijaitsee noin 24 kilometriä Mulhousen kaupungista luoteeseen. Kunta sijaitsee Vogeesien vuoriston juurella, lähellä vuoriston korkeinta vuorta Grand Ballonia. Tätä 1424 metriä korkeaa vuorta kutsutaan joskus myös nimellä Ballon de Guebwiller.Tour de France 2019 Guebwiller sijaitsee Alsacen viinitien varrella. Se on ainoa kunta Alsacessa joka tuottaa neljää Alsace Grand Cru -luokiteltua viiniä, jotka ovat Kessler, Kitterlé, Saering ja Spiegel. ==Nähtävyyksiä== Kunnan nähtävyyksiä ovat useat uskonnolliset rakennukset. Näitä ovat 1200-luvulta peräisin oleva romaaninen Saint-Légerin kirkko, 1700-luvulta oleva Notre-Dame de Guebwiller, dominikaaninen luostari sekä synagoga, jotka kaikki kuuluvat Ranskan historiallisten monumenttien listalle. Kaupungin keskustassa oleva museo Musée Théodore Deck on nimetty paikallisen keraamikon mukaan. Museossa on esillä keramiikkaa ja paikallista historiaa. Tiedosto:Guebwiller-St_Leger.JPG|Saint-Légerin kirkko Tiedosto:Guebwiller_NotreDame18.jpg|Notre-Dame de Guebwiller Tiedosto:2014-09-03_13-55-29_monument-historique-PA00085439.jpg|Dominikaanien luostari Tiedosto:Guebwiller_Synagogue_01.JPG|Synagoga Tiedosto:Musee_exterieur.JPG|Musée Théodore Deck ==Tunnettuja kuntalaisia== * Théodore Deck (1823-1891), keraamikko * Alfred Kastler (1902-1984), fyysikko, Nobelin fysiikanpalkinnon voittaja vuonna 1966 ==Lähteet== ==Aiheesta muualla== Luokka:Haut-Rhinin kunnat
Markku Uhlbäck

Markku Uhlbäck (s. 4. tammikuuta 1983 Kuhmo) on suomalainen laulaja. Hän on varsinaiselta ammatiltaan luokanopettaja, lähtöisin Kuhmosta ja asuu nykyisin Kuopiossa. Hän on sijoittunut toiseksi Seinäjoen Tangomarkkinoilla kaksi kertaa, vuosina 2016 ja 2017. Uhlbäck aloitti esiintymisen karaokesta ja sitä kautta laulukilpailuista. Ensimmäisiin laulukilpailuihin hän osallistui syksyllä 2013 ja voitti Kainuun Tangolaulun Taitokisan Kuhmossa 3.11.2013. Kaikkiaan Uhlbäck on voittanut seitsemän laulukilpailua: * Kainuun Tangolaulun Taitokisa 2013 * Kultakurkku 2014 * Kiuruveden Iskelmäviikko 2015 * Dynamics- laulukilpailu 2015 * Megatähti 2015 * Karaoke Starat 2015 * Kärkikaraoke 2016 Näistä Kiuruveden Iskelmäviikon voitto sekä Tangomarkkinoiden menestys ovat olleet Uhlbäckin uralle merkittävimmät käännekohdat ja läpimurrot harrastelijasta ja laulukilpailijasta monipuoliseksi viihdealan ammattilaiseksi. Uhlbäck tekee tanssikeikkaa tanssiorkesterinsa Calibran kanssa. Kirkoissa hän konsertoi joulun lähestyessä joululauluin sekä ympäri vuoden hengellisellä ohjelmistollaan. Uhlbäck on kiertänyt Suomen konserttisaleja sekä omalla nimellään että osana erilaisia kokoonpanoja. Markku tekee monipuolisesti keikkoja aina häistä hautajaisiin sekä kyläjuhlista ja yritystapahtumiin. Uhlbäck on esiintynty myös musiikkiteatterissa, juontanut erilaisia tapahtumia sekä toiminut artistivalmentajana. == Lähteet == ==Aiheesta muualla== * Kotisivut * Facebook * Instagram Luokka:Elävät henkilöt Luokka:Vuonna 1983 syntyneet Luokka:Suomalaiset tangolaulajat
Kauko Rantala

Kauko Juhani Rantala (27. maaliskuuta 1931 Kangasala – 4. maaliskuuta 1981 KangasalaFinnish National Gallery: Kauko Rantala) oli suomalainen taidemaalari ja taidegraafikko. Hän opiskeli Suomen Taideakatemian koulussa vuosina 1953-1956 ja Accademia di belle arti di Firenzessa vuonna 1958. Debyyttinsä hän teki Helsingissä vuonna 1955. Hän osallistui Suomen Taiteilijain näyttelyihin vuosina 1963 ja 1965, Suomen Taideakatemian kolmivuotisnäyttelyihin 1959, 1965 ja 1971 sekä Nuorten näyttelyihin 1955, 1957 ja 1961.Suomen Taiteilijaseura: Kuvataiteilijamatrikkeli: Kauko Rantala Rantala sai Helsingin kaupungin grafiikkakilpailussa toisen palkinnon vuonna 1959 ja voitti Oulun kaupungin grafiikkakilpailussa ensipalkinnon 1977. Hän oli Suomen Taideakatemian koulun grafiikan yliopettaja 1960-1972 . Vuonna 1972 hän muutti Ouluun ja opetti Limingan taidekoulussa sekä loppuvuosina Oulun yliopiston arkkitehtiosastolla. Vuonna 1979 syksyllä hän muutti Kangasalle, isovanhempiensa vanhaan kestikievariin. Kansainvälisesti hänen töitään oli esillä Länsi- ja Itä-Saksoissa, Ruotsissa ja Neuvostoliitossa. Rantalan töitä kuuluu yhä muiden muassa Ateneumin, Oulun kaupungin ja Sara Hildénin kokoelmiin.Seppo Ilmari Kallio: Kangasalan Aseman historiaa: Tunnettuja asemalaisnimiä Kauko Rantala oli naimisissa 1956-1968 toimittaja Aila Rantala kanssa. Heillä oli kaksi lasta, vuonna 1960 syntynyt muusikko Petri Rantala ja Oulun kulttuurisäätiön toimitusjohtaja Piia Rantala-Korhonen. == Lähteet == Luokka:Suomalaiset taidemaalarit Luokka:Suomalaiset taidegraafikot Luokka:Vuonna 1931 syntyneet Luokka:Vuonna 1981 kuolleet
Grand Ballon

Grand Ballon on vuori Koillis-Ranskassa Grand Estin alueella Haut-Rhinin departementissa. Se tunnetaan myös nimellä Ballon de Guebwiller. Grand Ballon on 1 424 metriä korkea, ja se on Vogeesien korkein vuori.Tour de France 2019 ==Lähteet== ==Aiheesta muualla== Luokka:Ranskan vuoret Luokka:Haut-Rhin
Maria Pääkkönen

Maria Pääkkönen (s. 1988 Riihimäki) on suomalainen kuvataiteilija. Hän opiskeli Vapaassa taidekoulussa (2007–10) ja Taideyliopiston Kuvataideakatemiassa 2010-2016. Pääkkösen töitä on ollut esillä hänen omissa näyttelyissään Suomen eri paikkakunnilla, Alankomaissa ja Japanissa. Ryhmänäyttelyssä hän on ollut lisäksi edustettuna Italiassa. Hänellä on ollut muun muassa Jan van Eyck Academien residenssi.Suomen Taiteilijaseura: Kuvataiteilijamatrikkeli: Maria Pääkkönen == Lähteet == == Aiheesta muualla == * Maria Pääkkösen verkkosivut Luokka:Suomalaiset taidemaalarit Luokka:Vuonna 1988 syntyneet Luokka:Elävät henkilöt
Santeri Jehkonen

Santeri Jehkonen (26. maaliskuuta 1887 Kaitajärvi, Suojärvi – 8. elokuuta 1944 Helsinki) oli suomalainen päätoimittaja.Viena-Aunus n:o 3-4/1937, sivu 52Toimittaja Santeri Jehkonen, Laatokka 12.08.1944, nro 182, s. 2, Kansalliskirjaston digitaaliset aineistot Jehkonen kävi kiertokoulunopettajaseminaarin ja sitten Sortavalan opettajaseminaarin josta hän valmistui kansakoulunopettajaksi 1909. Hän oli opettajana vuoden verran Suistamolla kunnes hän siirtyi Sortavalaan opettajaksi toimien samalla rajaseudun kotien viikkolehden Omahisen toimittajana. Jehkonen jätti opettajantoimensa 1911 siirtyen kokonaan sanomalehtialalle. Hän oli aluksi Laatokka-lehden toimitussihteerinä vuoteen 1917 saakka ja sitten Karjala- lehden toimitussuhteerinä syksyyn 1918 saakka. Jehkonen osallistui Suomen sisällissotaan valkoisten puolella Karjalan armeijakunnan tykistöpatterissa. Jehkonen oli Sortavalan Sanomat- ja Laatokka-lehden päätoimittaja 1914–1916 sekä 1918–1919 ja Uusi Kotka-lehden päätoimittaja 1919–1920. Hän oli sen jälkeen Tampereella ilmestyneen Maaseudun Sanomat-lehden toimitussihteerinä vuoteen 1922 saakka ja sen jälkeen Helsingissä Maaseudun Tulevaisuus-lehden toimitussihteerinä vuoteen 1926 saakka. Jehkonen oli tammikuussa 1921 mukana perustamassa Tampereen Sanomalehtimiesyhdistystä ja toimi yhdistyksen sihteerinä. Jehkonen toimi Lappeenrannassa ilmestyneen Etelä-Saimaa-lehden päätoimittajana 1927–1939. Hän erosi tästä toimesta heinäkuussa 1939 siirtyen eläkkeelle. "Etelä-Saimaan" uusi päätoimittaja, Käkisalmen Sanomat 20.07.1939, nro 80, s. 2, Kansalliskirjaston digitaaliset aineistot Jehkonen julkaisi syksyllä 1939 Suojärvellä Itä-Karjalan sanomat-lehteä mutta talvisota katkaisi lehden ilmestymisen. Jehkonen oli jatkosodan aikana Suojärven kunnan palveluksessa ja viimeksi hän oli Etelä-Saimaa-lehden toimitussihteerinä syksystä 1943 alkaen. Itä-Karjalan sanomat-lehden tiedot FennicassaPirkanmaan Journalistit : Historia Jehkonen oli Kansallisen Edistyspuolueen puoluesihteerinä 1922. Jenni Karimäki : Tulevaisuuden lähtökohdista kansanvallan kolmiliittoon. Kansallinen Edistyspuolue ja kansallisen eheytymisen politiikka 1919–1939. Poliittisen historian väitöskirja, Turun yliopisto 2016, sivu 363 == Julkaisuja == * Matkan varrelta Tallinnasta. Eripainos Etelä-Saimaasta. Lappeenranta 1929 * Lappeenranta : "Saimaan helmi" uusi Karjalan kaupunki. Viena-Aunus-lehti syyskuu 1938 == Lähteet == Luokka:Suomalaiset opettajat‎ Luokka:Suomalaiset päätoimittajat Luokka:Suomen sisällissodan valkoiset Luokka:Vuonna 1887 syntyneet Luokka:Vuonna 1944 kuolleet
Helga Reinikainen

Helga Helena Reinikainen-Somersalo (5. elokuuta 1940 Outokumpu – 9. joulukuuta 2018)Helsingin Sanomat. Muistot. 6.1.2019 oli suomalainen taidemaalari. Hän opiskeli Suomen Taideakatemian koulussa vuosina 1957–1961 ja teki debyyttinsä Helsingissä vuonna 1960. Hän oli Taidemaalariliiton varsinainen jäsen.Suomen Taiteilijaseura: Kuvataiteilijamatrikkeli: Helga Reinikainen Reinikainen- Somersalon töitä on ollut esillä Suomen Taiteilijain näyttelyissä vuosina 1963, 1965–1969, 1971 ja 1978, Suomen Taideakatemian kolmivuotisnäyttelyissä 1965, 1968 ja 1971 sekä Nuorten näyttelyissä 1960, 1963, 1964, 1967 ja 1970. Hän osallistui ryhmänäyttelyihin muun muassa Porin taidemuseossa, Amos Anderson -museossa ja Tampereen nykytaiteen museossa. Yksityisiä näyttelyitä hänellä on ollut Helsingissä ja Joensuussa. Kansainvälisesti hänen töitään on ollut esillä Ruotsissa ja vuonna 1979 Itä-Saksassa. Reinikainen-Somersalo opetti Taideteollisessa korkeakoulussa. Reinikainen-Somersalon vanhemmat olivat Toivo Reinikainen ja Helvi Reinikainen (o.s. Karttunen). Taiteilijakollega Heikki Somersalo (1936–2015) oli hänen puolisonsa. Pariskunnan perikunta lahjoitti yli sata teosta taideyhdistys Helsingin Saskia ry:lle ja noin 30 työtä HUS-kuntayhtymälle. == Lähteet == ==Aiheesta muualla== *Helga Reinikainen-Somersalon ja Heikki Somersalon teoksia Saskioille Saskia.fi. 28.8.2019. Luokka:Suomalaiset taidemaalarit Luokka:Vuonna 1940 syntyneet Luokka:Vuonna 2018 kuolleet
Goldbach-Altenbach

Goldbach-Altenbach on kunta Koillis-Ranskassa Haut-Rhinin departementissa Grand Estin alueella. Se sijaitsee noin 34 kilometriä Mulhousen kaupungista luoteeseen. Kunta sijaitsee Vogeesien vuoristossa lähellä sen korkeinta huippua, 1 424 metriä korkeaa Grand Ballonia. Kunta syntyi vuonna 1972 kun kaksi Alsacen korkeimmalla sijainnutta kuntaa Goldbach ja Altenbach yhdistyivät. Kylä sijaitsee 1200-luvulla perustetun Freundsteinin linnan raunioiden läheisyydessä.Tour de France 2019 ==Tunnettuja kuntalaisia== * Catherine Hübscher (1753-1835), tunnetaan nimellä ”Madame Sans Gêne" (häpeämätön rouva), aatelinen ==Lähteet== ==Aiheesta muualla== Luokka:Haut- Rhinin kunnat
Laura Puska

Laura Puska (s. 1986 Joensuu) on suomalainen kuvataiteilija.Suomen Taiteilijaseura: Kuvataiteilijamatrikkeli: Laura Puska Hän on suorittanut opintoja Suomessa, Espanjassa, Alankomaissa ja Kiinassa. Hänellä on ollut yksityisnäyttelyitä Suomessa, Kiinassa ja Islannissa; lisäksi hän on ollut edustettuna näyttelyissä Yhdysvalloissa, Iranissa, Yhdistyneessä kuningaskunnassa, Alankomaissa ja Espanjassa. Hänellä on ollut useita residenssejä.Laura Puska: CV == Lähteet == Luokka:Suomalaiset videotaiteilijat Luokka:Vuonna 1986 syntyneet Luokka:Elävät henkilöt
Leo Rannikko

Leo Armas Rannikko (s. 13. syyskuuta 1934 Helsinki k. 25.12.2023) oli suomalainen taidemaalari. Hän aloitti piirtämisen sekä maalaamisen vuonna 1953 ja teki kuvataiteilijana debyyttinsä Helsingissä vuonna 1977. Sittemmin hänen töitään on ollut esillä Suomen eri paikkakunnilla, Ruotsissa ja Venäjällä. Niitä kuuluu muun muassa Helsingin taidemuseo HAM:n kokoelmiin. Rannikko on myös julkaissut kirjoja.Suomen Taiteilijaseura: Kuvataiteilijamatrikkeli: Leo Rannikko Rannikko oli Taidemaalariliiton varsinainen jäsen. Hän on ollut kahdesti naimisissa, mutta erosi molemmista puolisoistaan, joista ensimmäinen oli Kaarina o.s. Erikson ja toinen Nadežda o.s. Ketova. Hänellä on neljä tytärtä, jotka ovat syntyneet vuosina 1957–74. == Lähteet == Luokka:Suomalaiset taidemaalarit Luokka:Vuonna 1934 syntyneet Luokka:Elävät henkilöt
Lippuritarimonni

Lippuritarimonni (Dianema urostriatum) on panssarimonneihin kuuluva kala, jota pidetään myös akvaariokalana. == Koko ja ulkonäkö == Lippuritatimonninaaraat voivat kasvaa 13 senttiä pitkiksi ja urokset 10 senttiä pitkiksi. Lippuritarimonnin selkä ja kyljet ovat harmaat ja vatsa on valkoinen. Pyrstössä on mustia ja valkoisia raitoja. == Alkuperä == Lippuritarimonni on kotoisin Brasiliasta, Amazonin altaan keskiosista. == Käyttäytyminen ja lisääntyminen == Lippuritarimonni on vilkas ja sävyisä pohjalla viihtyvä kala. Se liikkuu myös ylemmissä vesikerroksissa ja lepää myös kasvien lehdillä. Lippuritarimonnin viljely on hyvin vaikeaa. == Vesiolot ja ravinto == Lippuritarimonni tarvitsee vähintään 200 litran kokoisen akvaarion. Sille käy seura-akvaario, jossa on juurakoita ja tiheästi kasveja. Turveuutteen lisäys akvaarioon on suositeltavaa. Lippuritarimonnille sopiva veden happamuus on 5,5-7 ja veden kovuus alle kymmenen. Sopiva lämpötila on 22-26 celsiusastetta. Kala on kaikkiruokainen. == Lähteet == * * === Viitteet === Luokka:Aitopanssarimonnit Luokka:Akvaariokalat
Antero Ruotsalainen

Klaus Antero Ruotsalainen (18. toukokuuta 1937 Kiuruvesi – 23. huhtikuuta 2024 HelsinkiKuolinilmoitus. Helsingin Sanomat 19.5.2024, s. B 24.) oli suomalainen taidemaalari ja kuvanveistäjä.Suomen Taiteilijaseura: Kuvataiteilijamatrikkeli: Antero Ruotsalainen Ruotsalainen suoritti kansakoulunopettajan tutkinnon vuonna 1959 ja kuurojenkoulunopettajan tutkinnon 1961. Hän opiskeli Taideteollisessa oppilaitoksessa vuosina 1966–1967. Hän oli edustettuna Suomen Taiteilijaseuran vuosinäyttelyissä 1968–1970, Suomen Taideakatemian kolmivuotisnäyttelyssä 1968 sekä Nuorten näyttelyissä 1967 ja 1969. Hänen töitään on ollut esillä eri puolilla Suomea, Rostockissa (1977), Pariisissa (2002), Seixalissa (2004, 2005, 2008, 2010) ja Colorado Springsissä (2007). Ruotsalaisella oli yksityisnäyttelyitä Helsingissä ja neuvostoaikaisessa Tallinnassa. Kiuruveden kulttuuritalossa on hänen omien teostensa pysyvä näyttely, jossa esillä on veistoksia, maalauksia ja grafiikkaa kaikkiaan 85 teoksen verran. Hänen teoksiaan kuuluu moniin muihin kokoelmiin muun muassa Helsingin kaupungin taidemuseossa, Wäinö Aaltosen museossa, Heinolan taidemuseossa ja Suomen evankelis-luterilaisen kirkon tiloissa. Ruotsalainen työskenteli taiteellisen uransa ohella kuvaamataidon, musiikin ja teknisen työn opettajana sekä koulun johtajana. Hänellä oli myös vararehtorin asema ja erityisopettajan pätevyys. Television minisarjassa Presidentin mies (1998) oli lavasteina kaksitoista Ruotsalaisen taideteosta. == Valokuvia julkisista teoksista == Tiedosto:Antero Ruotsalainen Liikettä tilassa 1974.JPG|Liikettä tilassa, 1974, Hyvinkää. Tiedosto:Antero Ruotsalainen - Raivaajapatsas (Kaskisavut; 1976) - Rinnekatu (2), Raivaajapuiston pohjoispää - Kiuruvesi.jpg|Kaskisavut, 1976, Kiuruvesi. Tiedosto:Älä sotke ympyröitäni by Antero Ruotsalainen 1976 Oulu.JPG|Älä sotke ympyröitäni, 1976, Oulu. == Lähteet == Luokka:Suomalaiset taidemaalarit Luokka:Suomalaiset kuvanveistäjät Luokka:Kuvaamataidonopettajat Luokka:Vuonna 1937 syntyneet Luokka:Vuonna 2024 kuolleet
Kultapiikkimonninen

Kultapiikkimonninen (Corydoras seussi) on monnisiin kuuluva kala, jota pidetään myös akvaariokalana. == Koko ja ulkonäkö == Kultapiikkimonninen voi kasvaa 6-7 senttimetriä pitkäksi. Sen pää on vaaleanharmaa ja kyljet ja selkä ovat mustat. Pyrstössä on valkoisia ja mustia raitoja. == Alkuperä == Kultapiikkimonninen on kotoisin Brasiliasta, Mamoréjoen altaasta. == Käyttäytyminen == Kultapiikkimonninen on vilkas ja sävyisä parvikala. == Vesiolot ja ravinto == Kultapiikkimonninen tarvitsee vähintään 128 litran kokoisen akvaarion. Sopiva veden happamuus kalalle on 5,5-6,5 ja veden kovuus alle kymmenen. Sopiva lämpötila on 22-26 celsiusastetta. Kala on kaikkiruokainen. == Lähteet == * === Viitteet === Luokka:Akvaariokalat